Patrick Marleau

Patrick Denis Marleau (s. 15. syyskuuta 1979 Swift Current, Saskatchewan) on kanadalainen uransa päättänyt jääkiekkoilija.  Pelipaikaltaan hän oli vasen laitahyökkääjä. Hän on 1 779 runkosarjaottelulla NHL:n eniten pelannut pelaaja.

Marleau varattiin San Jose Sharksiin vuoden 1997 varaustilaisuudessa 2. varausvuorolla. Hän pelasi Sharksissa 19 peräkkäistä kautta vuosina 1997–2017. Lisäksi hän pelasi Toronto Maple Leafsissa ja Pittsburgh Penguinsissa. Hän palasi Sharksiin kahteen otteeseen ja päätti uransa kauteen .

Ura
Marleau on edustanut Kanadaa maajoukkuetasolla useasti ja pelannut 41 A-maaottelua tehoin 14 + 8 = 22. Marleau on saavuttanut maajoukkueessa muun muassa maailmancupin voiton 2004, MM-kultaa 2003 ja MM-hopeaa 2005. Marleau valittiin San Josen kauden pelaajaksi kaudella 2003–2004.

Marleau pelasi 600. NHL-ottelunsa 14. tammikuuta 2006 Montrealia vastaan. 

Kaudeksi 2017–2018 koko uransa San Joseta edustanut Marleau siirtyi kolmevuotisella sopimuksella Toronto Maple Leafsiin.

Marleau saavutti 500 NHL-maalin rajapyykin. Hänet tunnettiin hyvin kurinalaisena pelaajana, joka sai harvakseltaan jäähyjä. Kenties Marleaun vielä huomionarvoisempi saavutus kuitenkin oli hänen erittäin eheä ura. Hän loukkaantui harvoin tai oli muuten sivussa kovinkaan pitkään peleistä. Vuosina 2013-2019 kuutena kautena Marleaulta ei jäänyt yhtään peliä pelaamatta. Tämän ansiosta 19. lokakuuta 2017 Marleau saavutti 18. pelaajana 1500 pelatun NHL-ottelun rajan Toronton kohdatessa Detroit Red Wingsin.  Kaudella 2019-20 Marleau rikkoi 1700 ottelurajan, jossa hän on vasta kautta aikain viides NHL- pelaaja.

Kesäkuussa 2019 Marleau kaupattiin Torontosta Carolina Hurricanesiin vaihdossa kuudennen kierroksen varausvuoroon vuoden 2020 NHL:n varaustilaisuuteen. Muutama päivä siirron jälkeen uutisoitiin Hurricanesin ostaneen hänen sopimuksensa ulos, minkä myötä Marleau on vapaa siirtymään mihin tahansa seuraan.

Lokakuussa 2020 Marleau teki yksivuotisen sopimuksen Sharksin kanssa. https://www.nhl.com/news/patrick-marleau-signing-update-news-status/c-319289332?tid=281072352

Marleau ohitti Gordie Howen 1 767 pelatun runkosarjaottelun ennätyksen huhtikuussa 2021.

Marleau lopetti uransa keväällä 2022 oltuaan pelaamatta koko kauden.

Yksityiselämä
Marleau on naimisissa Christina Marleaun kanssa ja heillä on Landon-niminen poika, joka syntyi 16. lokakuuta 2006.

Marleau perusti entisen jääkiekkoilija Trent McLearyn kanssa vuonna 2001 säätiön, jonka tarkoitus on tukea vähäosaisten lasten liikunnan harrastamista.

Tilastot
 1995–1996  Seattle Thunderbirds  WHL  72  32  42  74  22  5  3  4  7  4 1996–1997  Seattle Thunderbirds  WHL  71  51  74  125  37  15  7  16  23  12 1997–1998  San Jose Sharks  NHL  74  13  19  32  14  5  0  1  1  0 1998–1999  San Jose Sharks  NHL  81  21  24  45  24  6  2  1  3  4 1999–2000  San Jose Sharks  NHL  81  17  23  40  36  5  1  1  2  2 2000–2001  San Jose Sharks  NHL  81  25  27  52  22  6  2  0  2  4 2001–2002  San Jose Sharks  NHL  79  21  23  44  40  12  6  5  11  6 2002–2003  San Jose Sharks  NHL  82  28  29  57  33  –  –  –  –  – 2003–2004  San Jose Sharks  NHL  80  28  29  57  24  17  8  4  12  6 2005–2006  San Jose Sharks  NHL  82  34  52  86  26  11  9  5  14  8 2006–2007  San Jose Sharks  NHL  77  32  46  78  33  11  3  3  6  2 2007–2008  San Jose Sharks  NHL  78  19  29  48  33  13  4  4  8  2 2008–2009  San Jose Sharks  NHL  76  38  33  71  18  6  2  1  3  8 2009–2010  San Jose Sharks  NHL  82  44  39  83  22  14  8  5  13  8 2010–2011  San Jose Sharks  NHL  82  37  36  73  16  18  7  6  13  9 2011–2012  San Jose Sharks  NHL  82  30  34  64  26  5  0  0  0  4 2012–2013  San Jose Sharks  NHL  48  17  14  31  24  11  5  3  8  2 2013–2014  San Jose Sharks  NHL  82  33  37  70  18  7  3  4  7  2 2014–2015  San Jose Sharks  NHL  82  19  38  57  12  –  –  –  –  – 2015–2016  San Jose Sharks  NHL  82  25  23  48  10  24  5  8  13  8 2016–2017  San Jose Sharks  NHL  82  27  19  46  28  6  3  1  4  0 2017–2018  Toronto Maple Leafs  NHL  82  27  20  47  16  7  4  1  5  4 2018–2019  Toronto Maple Leafs  NHL  82  16  21  37  28  7  0  2  2  2 2019–2020  San Jose Sharks  NHL  58  10  10  20  12  –  –  –  –  –   Pittsburgh Penguins  NHL  8  1  1  2  2  4  0  0  0  0 2020–2021  San Jose Sharks  NHL  56  4  5  9  10  –  –  –  –  – NHL yhteensä 1779  566  631  1197  527  195  72  55  127  81



Lähteet
 Jatkoaika.com ja Jääkiekkolehti no. 10/2006

Viitteet

Aiheesta muualla

 Patrick Marleau Jatkoajan sivulla: http://www.jatkoaika.com/nhl.php?pelaaja=819 

Luokka:Kanadalaiset jääkiekkoilijat
Luokka:Kanadalaiset olympiavoittajat
Luokka:San Jose Sharksin varaamat pelaajat
Luokka:Jääkiekon maailmanmestarit
Luokka:Vuonna 1979 syntyneet
Luokka:Elävät henkilöt